Kista ble utgravd i 1955 etter at det skulle settes opp et båtnaust. Rester etter den påbegynte grunnmuren ses til venstre i bildet. Idet de skulle flytte på ei steinhelle så får de se rester av en mann. Først tror de at det er en kriminalsak, eller noen som var blitt henrettet under krigen. Nokså raskt ble det klart at forklaringen var en annen. Skjelettet er av en mann på 25-30 år, og han er omtrent 165 cm høy. Mange år før han døde fikk han et kraftig slag på høyre side av panna, men hva han døde av er ukjent.